CELEX: E2012J0008
Language: el
Date: 2014-05-12 00:00:00
Title: Διαταγή του Δικαστηρίου, της 12ης Μαΐου 2014 , στην υπόθεση E-8/12 — Schenker North AB, Schenker Privpak AB και Schenker Privpak AS κατά Εποπτεύουσας Αρχής της ΕΖΕΣ (Προσφυγή ακύρωσης αποφάσεων της Εποπτεύουσας Αρχής της ΕΖΕΣ — Πρόσβαση σε έγγραφα — Παραδεκτό)

12.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 49/16
            
         ΔΙΑΤΑΓΉ ΤΟΥ ΔΙΚΑΣΤΗΡΊΟΥ
   της 12ης Μαΐου 2014
   στην υπόθεση E-8/12
   Schenker North AB, Schenker Privpak AB και Schenker Privpak AS κατά Εποπτεύουσας Αρχής της ΕΖΕΣ
   (Προσφυγή ακύρωσης αποφάσεων της Εποπτεύουσας Αρχής της ΕΖΕΣ — Πρόσβαση σε έγγραφα — Παραδεκτό)
   (2015/C 49/09)
   Στην υπόθεση E-8/12, Schenker North AB, Schenker Privpak AB και Schenker Privpak AS κατά Εποπτεύουσας Αρχής της ΕΖΕΣ – ΠΡΟΣΦΥΓΗ ακύρωσης τριών αποφάσεων της Εποπτεύουσας Αρχής της ΕΖΕΣ, όπως κοινοποιήθηκαν στις 18 Μαΐου 2012, στις 23 Μαΐου 2012 και στις 2 Ιουλίου 2012, να αρνηθεί την πρόσβαση σε συγκεκριμένα έγγραφα της υπόθεσης ΕΑΕ αριθ. 34250 (Norway Post/Privpak – υπόθεση παράβασης των αντιμονοπωλιακών κανόνων) και της υπόθεσης ΕΑΕ αριθ. 68736 (DB Schenker – υπόθεση αιτήματος πρόσβασης του κοινού σχετικά με την ανωτέρω υπόθεση παράβασης των αντιμονοπωλιακών κανόνων), καθώς επίσης να αρνηθεί την πρόσβαση στις διαδικασίες διεκπεραίωσης αιτημάτων πρόσβασης του κοινού και στις διαδικασίες διεκπεραίωσης φακέλων υποθέσεων βάσει των κανόνων για την πρόσβαση σε έγγραφα («RAD 2008» – κανόνες για την πρόσβαση στα έγγραφα 2008) που θεσπίσθηκαν με την απόφαση ΕΑΕ αριθ. 407/08/COL της 27ης Ιουνίου 2008 (δεν έχει ακόμη δημοσιευθεί), το Δικαστήριο, αποτελούμενο από τον Carl Baudenbacher, πρόεδρο και δικαστή εισηγητή, τους Per Christiansen και Páll Hreinsson, δικαστές, εξέδωσε διαταγή στις 12 Μαΐου 2014, το διατακτικό της οποίας έχει ως εξής:
   Το Δικαστήριο:
   
               1.
            
            
               κρίνει ότι δεν υπάρχει ανάγκη να αποφανθεί επί της προσφυγής κατά της επιστολής της ΕΑΕ της 9ης Μαΐου 2012, όπως κοινοποιήθηκε στις 18 Μαΐου 2012 (αριθ. αναφοράς 633455) στον βαθμό που αφορά πρόσβαση σε έκθεση περιεχομένου στην υπόθεση ΕΑΕ αριθ. 34250.
            
         
               2.
            
            
               Απορρίπτει ως απαράδεκτη την προσφυγή κατά της επιστολής της ΕΑΕ της 9ης Μαΐου 2012, όπως κοινοποιήθηκε στις 18 Μαΐου 2012 (αριθ. αναφοράς 633455), στον βαθμό που αφορά πρόσβαση σε «επιστολή με ημερομηνία ή παραληφθείσα στις 13 Ιουλίου 2010 από τη Norway Post» και σε «πρακτικά από συναντήσεις μεταξύ της ΕΑΕ, συμπεριλαμβανομένου του προέδρου της, και της Norway Post ή/και της νορβηγικής κυβέρνησης».
            
         
               3.
            
            
               Απορρίπτει ως απαράδεκτη την προσφυγή κατά της επιστολής της ΕΑΕ της 22ας Μαΐου 2012, όπως κοινοποιήθηκε στις 23 Μαΐου 2012.
            
         
               4.
            
            
               Κρίνει ότι δεν υπάρχει ανάγκη να αποφανθεί επί της προσφυγής κατά της επιστολής της ΕΑΕ της 2ας Ιουλίου 2012, όπως κοινοποιήθηκε στις 2 Ιουλίου 2012 (αριθ. αναφοράς 639495), στον βαθμό που αφορά τις διαδικασίες της ΕΑΕ για τη διεκπεραίωση αιτημάτων πρόσβασης του κοινού ή τις διαδικασίες της ΕΑΕ για τη διεκπεραίωση φακέλων υποθέσεων.
            
         
               5.
            
            
               Απορρίπτει ως απαράδεκτη την προσφυγή κατά της επιστολής της ΕΑΕ της 2ας Ιουλίου 2012, όπως κοινοποιήθηκε στις 2 Ιουλίου 2012 (αριθ. αναφοράς 639495), στον βαθμό που αφορά πρόσβαση στις αποφάσεις του Σώματος της ΕΑΕ που περιέχουν την ισχύουσα εξουσιοδότηση των διευθυντών του.
            
         
               6.
            
            
               Διατάσσει τις προσφεύγουσες να καταβάλουν τα δικαστικά έξοδα.